ভোটের রাজনীতিতে ক্ষমতাচ্যুতির পর থেকেই নানা মামলায় হাত পা বাঁধা এরশাদকে খেলতে হয়েছে। কোনো নির্বাচনেই স্বাধীনভাবে তিনি পথ হাঁটতে পারেননি। আওয়ামী লীগের সঙ্গে আন্দোলনের ঐক্য গড়ে জাতীয় পার্টি রাজপথে যখন ছিল তখন এরশাদ কারাগারের অন্ধকার প্রকোষ্টে। ৯১ সালের নির্বাচনে জেলে বসে তিনি ৫ টি আসনে বিজয়ী হয়েছিলেন। ভোটযুদ্ধে লেবেল প্লেয়িং ফিল্ড তার ও জাতীয় পার্টির জন্য ছিল না। নেতাকর্মীরা ছিলেন জেলে নয় পলাতক। গণরোষে পতিত জাতীয় পার্টি সেই ভোটযুদ্ধে ৩৫ টি আসনে বিজয়ী হয়েছিল। ৯৬ সালের নির্বাচনেও এরশাদ কারাগারে বসে ৫ টি আসনে ও তার পার্টি ৩৫ টি আসনে বিজয়ী হয়। কারামুক্ত হয়ে এরশাদ জাতীয় পার্টিকে শক্তিশালী ও সুসংহত করতে কার্যকর, দুরদর্শী ভূমিকা রাখতে পারেননি। এতে জাতীয় পার্টিতে এসেছে বড় ভাঙন। দলের অনেক নেতা তাকে ছেড়ে চলে যান। তিনি জেল খেটে অর্থদন্ড দিয়ে বের হন ৪ দলীয় জোটও ছাড়েন।